open-index/open-wikipedia-markdown huggingface dataset:
Ilja Zaharov

**Ilja Leonidovitš Zaharov** (, s. 2. toukokuuta 1991 Leningrad, Venäjän SFNT, Neuvostoliitto) on venäläinen uimahyppääjä ja olympiavoittaja. 177 senttimetriä pitkä ja 70 kilogrammaa painava Zaharov edustaa TsSKA Moskovaa.

## Ura
Zaharov saavutti olympiakultaa kolmen metrin ponnahduslaudasta Lontoon kesäolympialaisista 2012. Samoista kisoista hän voitti hopeaa parikilpailusta Jevgeni Kuznetsovin kanssa.

MM-kilpailuista Zaharovilla on yksi kulta parikilpailusta, viisi hopeaa, joista kolme on tullut parikilpailusta ja kaksi henkilökohtaisesta kilpailusta sekä yksi henkilökohtainen pronssi. Uinnin pitkän radan EM-kilpailuiden ohessa käytävistä EM-kilpailuista Zaharov on saavuttanut kaksi kultaa, kolme hopeaa ja yhden pronssin. Uimahyppyjen EM-kilpailuista Zaharovilla on kolme kultaa yksi hopea sekä yksi pronssi. Kesäuniversiadeista hän on saavuttanut kaksi parikilpailukultaa, yhden henkilökohtaisen kullan, yhden parikilpailuhopean sekä yhden henkilökohtaisen pronssin.

Rio de Janeiron kesäolympialaisissa 2016 Zaharov teki huonon alastulon 3 metrin ponnahduslaudan välierissä ja sai suorituksestaan 0,0 pistettä.

Zaharovin valmentajana on toiminut vuodesta 1998 lähtien Tatjana Korobko. Zaharov on naimisissa. Vuonna 2012 hänet valittiin vuoden uimahyppääjäksi maailmassa.

## Lähteet
Etelän liike

**Etelän liike** on Etelä-Jemenin separatismia tai sen itsehallintoa ajavien ryhmittymien liittouma Jemenissä. Liike tunnetaan myös nimillä **Harak**, **Hirak** tai **al-Hirak**.

## Historia

Etelä-Jemen ja Pohjois-Jemen yhdistyivät Jemenin tasavallaksi vuonna 1990 lähes 40 vuoden eron jälkeen. Etelä-Jemen yritti irrottautua Jemenistä vuonna 1994 käydyssä sisällissodassa, jossa pohjoisen hallinnon joukot miehittivät kuitenkin alueen. Etelän liike perustettiin vuonna 2007. Etelän liike on järjestänyt useaan otteeseen mielenosoituksia sen keskuksena toimivassa etelän satamakaupunki Adenissa. Lokakuussa 2014 pidettyyn mielenosoitukseen osallistui arviolta 100&nbsp;000 henkilöä. Huthien kapinallisryhmän otettua haltuunsa maan pääkaupunki Sanaan Etelän liike muodosti asejoukkoja Adenin ympäristöön kaupungin turvaamiseksi.

Huhtikuussa 2017 Etelän liikkeen edustajat uutisoivat niin sanotun Etelän väliaikaisvaltuuston perustamisesta. Julistuksen taustalla vaikutti presidentti Abdrabuh Mansur Hadin erottama entinen Adenin kuvernööri kenraalimajuri Aidarous al-Zubaidi ja tuhannet adenilaiset osoittivat mieltään julistusta vastaan. Tammikuussa 2018 etelän separatistien ja hallituksen joukkojen välillä syntyi taisteluja Adenissa. Hadin ja etelän separatistien välit ovat olleet kireät. Konflikti on jakanut myös Jemenissä hutheja vastaan taistelevaa liittoumaa. Saudi-Arabian sanotaan tukevan Hadia ja Yhdistyneiden arabiemiirikuntien Etelän liikettä.

## Tavoitteet ja organisaatio
Etelän liikkeen ryhmittymät tavoittelevat ryhmästä riippuen joko Etelä-Jemenin täyttä itsenäisyyttä, tai alueen itsehallintoa. Liikkeen kannattajien mielestä etelän asukkaat on pidetty poliittisen vaikuttamisen ulkopuolella ja pohjoisen hallitus ei ole käyttänyt etelän kehittämiseksi tarpeeksi etelän öljylähteistä saatuja tuloja. Etelän liikkeen mukaan pohjoisen ja etelän välillä on myös merkittäviä kulttuurillisia eroja.

## Lähteet
Karijoen kirkko

**Karijoen kirkko** on Salomon Köhlströmin vuosina 1808–1812 Karijoelle rakentama puinen erivartinen ristikirkko. Kirkkoon liittyy Köhlströmin rakentamille kirkoille tyypillinen moninivelinen kellotapulia muistuttava torni alttaria vastapäätä olevassa sakarassa. Kirkon kellot ovat vuosilta 1807 ja 1816.

Runkohuoneen muoto ja suhteet edustavat uusklassismia. Sisäkatteena kirkossa on korkea puuholvi. Kirkon pinta-ala on 463 neliömetriä, ja siellä on istumapaikkoja 420 hengelle. Kirkkoa on korjattu vuosina 1904, 1914, 1954 ja 1977. Kirkon 18-äänikertaiset urut on valmistanut Kangasalan urkutehdas vuonna 1960. Alttaritaulun *Hyvä Paimen* vuodelta 1954 on maalannut Kaarlo Lamminheimo. Kirkon saarnatuolin on tehnyt karijokinen puuseppä Mikael Sundstedt.

Viimeistään vuoden 1904 aikana kirkko maalattiin ulkoa valkoiseksi, mutta nykyisen keltaisen värinsä se sai vuonna 1972. Sisätilojen maalauskoristeluja peitettiin 1950-luvulla ja palautettiin uudestaan näkyville 1977.

## Lähteet

## Aiheesta muualla

* Karijoen seurakunta: Karijoen kirkko
Syvänniemen kirkko

**Syvänniemen kirkko** on  Johan Victor Strömbergin suunnittelema Kuopion Karttulan Syvänniemelle vuonna 1925 tiilestä ja betonista rakennettu tornillinen pitkäkirkko, jonka kuori on kolmitaitteinen. Kuoren vieressä on muuta kirkkoa matalampi sakasti. Kirkon torni on sisäänkäyntipäässä, kellot ovat vuodelta 1925. Kirkon runkohuoneessa on satulakatto. Kirkkoa on korjattu vuonna 1950. Kirkon pinta-ala on 420 neliötä ja istumapaikkoja siellä on 500 hengelle.  Alttaritaulun *Kristus ristillä* on maalannut Arthur Heickell 1911. Kirkon 14-äänikertaiset urut on valmistanut Kangasalan urkutehdas 1926. Kirkkoa käytetään kesäisin ja joulun aikaan, se on suosittu hääkirkkona ja konserttien pitopaikkana. 

Kirkon vierustalla on sankarimuistomerkki vuosina 1939-1945 menehtyneiden, kirkon takana sijaitsevan Syvänniemen hautausmaan sukuhaudoissa lepäävän 11 sankarivainajan muistoksi.

## Lähteet
Kakhi Kakhiašvili

**Kakhi Kakhiašvili** tai **Akákios Kakiasvílis** (, , s. 13. heinäkuuta 1969 Tskhinvali, Georgian SNT) on georgialais-kreikkalainen uransa jo päättänyt painonnostaja ja olympiavoittaja. Kakhiašvili on 176 senttimetriä pitkä ja painoi aktiiviurallaan 89-97 kilogrammaa. Hänen äitinsä on kreikkalainen ja isänsä georgialainen.

## Ura
Kakhiašvili saavutti urallaan kolme olympiakultaa. Ensimmäinen olympiakultamitaleista tuli vuodelta 1992 Barcelonasta Yhdistyneen joukkueen riveistä 90 kilogramman sarjasta. Kaksi muuta tulivat Kreikan riveissä vuosien 1996 ja 2000 kesäolympialaisista 99 kilon (1996) ja 94 kilon (2000) sarjoista nimellä Akákios Kakiasvílis. Kakhiašvili on neljän painonnostajan joukossa, jotka ovat onnistuneet voittamaan kolme olympiakultaa peräkkäisissä kisoissa. 

Kakhiašvili edusti isänsä kotimaata Georgiaa vuoteen 1995 asti. Hän saavutti sen riveissä MM-pronssia, kaksi EM-kultaa sekä yhden EM-hopean. Kreikkaa Kakhiashvili edusti ensimmäisen kerran, nimellä Akákios Kakiasvílis, vuonna 1994, jolloin hän saavutti MM-pronssia. Kreikan riveissä hän saavutti tuon MM-pronssin ja kahden olympiakullan lisäksi kolme MM-kultaa, yhden EM-hopean ja yhden EM-pronssin. Kakhiašvili saavutti urallaan arvokisamitaleita 90-, 91-, 94- ja 99-kiloisten sarjasta.

Hänet tunnettiin lempinimellä *Computer* (), joka perustui hänen kykyynsä sulkea kisatilanteessa mielestään kaikki epäolennainen. 

## Lähteet
Alexandre Bolduc

**Alexandre Bolduc** (s. 26. kesäkuuta 1985) on kanadalainen jääkiekkoilija, joka pelaa KHL Medveščak Zagrebissa.

## Ura
Bolduc pelasi QMJHL:ssä neljä kautta Rouyn-Noranda Huskiesin ja Shawinigan Cataractesin paidassa. Tehtyään toisella kaudella 14 maalia ja 43 pistettä, Bolduc tuli varatuksi St. Louis Bluesiin neljännellä kierroksella numerolla 127. Junioriuransa loputtua hän teki sopimuksen ECHL-joukkue Bakersfield Condorsin kanssa. 

Ensimmäisellä kaudellaan Condorsissa Bolduc nostettiin ylös AHL:ään Manitoba Mooseen. Hän teki Moosessa runkosarjan aikana 37 pistettä ja sai sopimuksen sen NHL-yhteistyöseura Vancouver Canucksiin 9. heinäkuuta 2008. 

Bolduc jatkoi Moosessa osana Canucksin organisaatiota myös kaudella 2008–2009. 25. marraskuuta 2008 hän sai kutsun Canucksin NHL-kokoonpanoon korvaamaan loukkaantunutta Ryan Johnsonia. 27. marraskuuta hän pelasi ensimmäisen ottelunsa NHL:ssä Calgary Flamesia vastaan. Hän teki ensimmäisen maalinsa 2. tammikuuta 2011 Colorado Avalanchen Craig Andersonia vastaan.

2. heinäkuuta 2011 Bolduc jätti Vancouverin siirtyen Phoenix Coyotesiin vuoden kaksisuuntaisella sopimuksella.

5. heinäkuuta 2013 Bolduc jätti Coyotesin kahden vuoden pisteettömän ajan jälkeen. Hän siirtyii vuoden sopimuksella St. Louis Bluesiin. Kaudella 2013–2014 hän pelasi Bluesin farmijoukkue Chicago Wolvesissa, jossa teki 37 pistettä 59 pelissä.

1. heinäkuuta 2014 Bolduc palasi Coyotesin organisaatioon tehtyään vuoden mittaisen kaksisuuntaisen sopimuksen Arizonan kanssa.
Zangmun pato

**Zangmun pato** on vesivoimala Brahmaputrajoella Tiibetin autonomisella alueella Kiinassa. Voimalan teho on 510 megawattia. Voimalan pato on 116 metriä korkea. Voimala rakennettiin yli kolmen tuhannen metrin korkeuteen merenpinnan yläpuolelle ja se maksoi 1,3 miljardia euroa.

## Lähteet
Siirtolaisaluksen uppoaminen Libyassa 2015

**Siirtolaisaluksen uppoaminen Libyassa 2015** on 19. huhtikuuta 2015 Välimerellä Libyasta noin 100 kilometriä Italian rannikolle tapahtunut onnettomuus, jossa hukkui mahdollisesti jopa 800 laitonta siirtolaista heitä kuljettaneen kalastaja-aluksen kaaduttua. Uhrit olivat syyrialaisia, eritrealaisia ja somalialaisia. Heidän joukossaan oli myös lapsia.

Osa uhreista oli suljettu kansien alle. Aluksen tunisialainen kapteeni ja syyrialainen perämies selvisivät onnettomuudesta ja pidätettiin. Kalastaja-alus oli törmännyt portugalilaiseen kauppa-alukseen, joka oli ollut tulossa auttamaan. Kalastaja-aluksella syntyi paniikki, ja se kaatui.

## Lähteet
Koppenberg

**Koppenberg** on 77 metriä korkea mäki Oudenaarden lähistöllä Itä-Flanderissa Belgiassa. Koppenbergille nousu on osa Flanderin ympäriajoa ja sen yksi haastavimmista osuuksista. Nousu on haastava mukulakivipäällysteen ja enimmillään 22 prosentin kaltevuuden vuoksi.

## Lähteet

## Aiheesta muualla
Pop’n’Roll

**Pop’n’Roll** oli MTV3-kanavalla esitetty viihdeohjelma, jossa Jaakko Saariluoman ja Mikko Kuustosen johtamat joukkueet kilpailivat erilaisissa musiikkiin liittyvissä tehtävissä vaihtuvien vieraiden kanssa. Ohjelmaa juonsi Jenni Pääskysaari.

Ohjelman ensimmäinen tuotantokausi kuvattiin joulukuussa 2013 ja esitettiin maalis–toukokuussa 2015. Ohjelmalle kuvattiin toinen tuotantokausi marras–joulukuussa 2015 ja se esitettiin helmi–huhtikuussa 2016.

Ohjelma perustuu suomalaiseen Rabbit Filmsin kehittämään formaattiin.

## Jaksot
### Ensimmäinen tuotantokausi

### Toinen tuotantokausi

## Lähteet
Esseitä

**Esseitä** on ainakin seuraavien kirjoittajien esseekokoelman nimi:

* Esseitä, Kersti Bergroth
* Esseitä, Albert Camus
* Esseitä, Ralph Waldo Emerson
* Esseitä, Hans Hofmann
* Esseitä, David Hume
* Esseitä, Väinö Linna
* Esseitä, Michel de Montaigne
* Esseitä, Jean-Paul Sartre 
* Esseitä, Eino E. Suolahti
Dom Pérignon

**Dom Pierre Pérignon** (1638–1715) oli ranskalainen benediktiiniläismunkki, jota pidetään samppanjan merkittävimpänä yksittäisenä kehittäjänä. Monet hänen samppanjan valmistukseen liittyvistä keksinnöistään ovat edelleen käyttökelpoisia.

Dom Pérignon nimitettiin Marne-joen laaksossa sijaitsevassa Hautvillers'n kunnassa olevan Saint-Pierren luostarin varainhoitajaksi 1668. Luostari oli suuntautunut viinin tuotantoon: sillä oli omia viiniviljelmiä, se keräsi kymmenyksensä paikallisten viljelijöiden rypäleinä tai viininä ja se pyrki saamaan haltuunsa isännättömiä tai maksukyvyttömien talonpoikien viinitarhoja.

Pérignon kehitti rypäleiden korjuu- ja puristusmenetelmiä niin, että valkoista samppanjaa pystyttiin tekemään tummista rypäleistä. Näin viinin kuohumisen riskiä saatiin pienennettyä. Hän havaitsi, että rypäleet pitää kerätä aamulla ja puristimet tuoda lähelle korjuupaikkaa. Hän kehitti sekoitustekniikoita ja alkoi erotella puristuksen eri vaiheissa saatavaa mehua. Hän havaitsi, että pullottaminen säilytti viinin paremmin kuin tynnyrissä säilytys. Lisäksi hän kehitti 47-vuotisen uransa aikana myös muun muassa korkkeja, kellarointia, viiniköynnösten hoitoa ja useita valmistustekniikoita.

Pérignon pyrki estämään viiniään kuplimasta, joskin hän viimeisinä vuosinaan tekikin kokeiluja kuohuvalla samppanjalla ja myi sitä. Kuohuva samppanja nousi kuitenkin suosituksi vasta hänen kuolemansa jälkeen. Pérignonin työ jäi pitkäksi aikaa unohduksiin, kunnes hänen ansionsa tunnustettiin jälleen 1900-luvulla.

Pérignon oli itse raitis. Toisin kuin usein väitetään, hän ei ollut sokea eikä hänellä ollut salaista reseptiä samppanjan valmistamiseen.

## Lähteet
Imunuoliaiset

**Imunuoliaiset** (Balitoridae) on itäaasialainen, karppikaloihin kuuluva makeiden vesien kalaheimo.

## Monimuotoisuus ja systematiikka
Balitoridae-heimoon luetaan nykyisin noin 108 lajia. Imunuolisisten vatsa- ja rintaevistä on muodostunut imukuppimainen tarttumaelin. Lajit muistuttavat usein huomattavasti toisiaan, ja niiden erottamien ulkonäön perusteella on vaikeaa.

Kivennuoliaiset (heimo Nemacheilidae) luettiin vielä hiljattain Balitoridae-heimoon kuuluvaksi alaheimoksi, ja heimo käsitti yhteensä noin 500 lajia.

## Lähteet
Käteinen

**Käteinen** eli **käteisraha** tarkoittaa heti käytettävissä olevaa rahaa. Tavallisesti sillä tarkoitetaan seteleitä ja kolikoita. Sanaa käytetään maksukortin, sekin tai muun sellaisen maksutavan (maksuvälineen) vastakohtana.

**Käteismaksu** tarkoittaa heti suoritettavaa maksua tai laskutettaessa kohtuuajan, viikon, 14 päivän tai 30 päivän sisällä suoritettavaa maksua. Silloin aivan heti, 8 päivän tai 14 päivän kuluessa tapahtuvaa maksua on kutsuttu *hetikäteiseksi* eli *ekstrakontantiksi*. Käteismaksusta annetaan toisinaan *käteisalennus*.

## Käteisrahan etuja
Käteisrahaa, seteleitä ja kolikoita, pidetään tasa-arvoisena maksuvälineenä, joka on kaikkien saatavilla. Käteisen käyttö ei esty teknisten häiriöiden aikana.

Käteisen etu on myös maksutapahtuman konkreettisuus. Velkaneuvojat neuvovat siirtymään maksukorteista käteisen käyttöön.

## Käteisraha Suomessa
Käteisrahan, setelien ja kolikoiden, käyttö Suomessa on vähentynyt. 13&nbsp;% suomalaisista käytti käteistä pääasiallisena maksuvälineenä vuonna 2016. Käteistä ja maksukorttia sekaisin käytti 15&nbsp;% ja pääasiassa korttia 73&nbsp;%. Valtaosa käteisestä nostetaan Suomessa pankkiautomaatista. Pankin konttorista tehdyt nostot ovat siihen verrattuna vähäiset. Käteistä voi nostaa myös kaupan kassalta, mutta se on marginaalista. Käteisen nostopaikkoja, sekä pankkiautomaatteja että pankkikonttoreita, on aiempaa vähemmän.

Liikkeellä olevan käteisen määrä on Suomessa karkeasti noin 1&nbsp;600 euroa jokaista suomalaista kohti. Sitä ei kuitenkaan kanneta mukana lompakossa. Enemmistö suomalaisista pitää mukanaan vain alle 50 euroa. Vähiten käteistä pitävät mukanaan nuoret alle 25-vuotiaat, eniten eläkeläiset. Erityisen paljon käteistä on pitänyt mukanaan rock-muusikko Andy McCoy, jonka lompakon sisältämä 30 000 markan setelinippu herätti huomiota vuonna 1985.

Vaikka käteisen käyttö onkin vähentynyt, Suomessa liikkeellä olevan käteisen määrä on kasvanut. Suuri määrä käteistä, noin puolet, on myös ”valunut” Suomesta ulkomaille. Tämä johtuu käteisen käytöstä ja säästämisestä muissa euromaissa ja niiden ulkopuolella.

Suomessa käteistä laskee liikkeelle Suomen Pankki. Se laskee liikkeelle euroseteleitä ja kolikoita Euroopan keskuspankin luvalla.

## Käteisen olemuksesta
Aikanaan käytetyillä kulta- tai hopeakolikoilla on ollut raaka-aineena käytetyn jalometallin arvo. Nykyisin käytetyllä käteisellä tätä arvoa ei ole. Nykyään käteinen on keskuspankin velkaa rahan haltijalle. Tuolla velalla ei ole eräpäivää eikä sille makseta korkoa. Keskuspankki ei myöskään lunasta käteistä takaisin esimerkiksi kullassa kuten joskus aiemmin on tehty.

## Sähköinen käteinen
Kryptovaluuttaa, maksukortille ladattua rahaa tai muuta vastaavaa maksujärjestelmää kutsutaan joskus *sähköiseksi käteiseksi*.

Suomen laissa *sähköisellä rahalla* tarkoitetaan raha-arvoa, joka on tallennettu sähköisesti tai magneettisesti liikkeeseenlaskijalle suoritettua rahamäärää vastaan. Sähköistä rahaa voidaan tallentaa siru- tai magneettijuovakortille, laitteiden kuten matkapuhelimen tai tietokoneen muistiin tai liikkeeseenlaskijan tietojärjestelmään. Sähköiseksi rahaksi katsotaan mm. prepaid-kortit.

## Lähteet
Price Tag

**Price Tag** on brittiläisartisti Jessie J:n kappale hänen Who You Are -debyyttistudioalbumiltaan, jolla vierailee yhdysvaltalaismuusikko Bobby Ray Simmons, Jr.. Sen julkaisi Universal Republic sekä albumin että artistin uran toisena singlenä 25. tammikuuta 2011. Kappaleen ovat sanoittaneet Bobby Ray Simmons, Jr., Claude Kelly ja Lukasz Sebastian Gottwald, joista viimeisimpänä mainittu myös tuotti sen. Kappaleelle on tehty myös Emil Navan ohjaama musiikkivideo, joka julkaistiin singlen julkaisupäivänä. Kaupallisesti kappale oli kansainvälinen menestys päästyään listan kärkeen Belgiassa, Ranskassa ja Uudessa-Seelannissa. Kymmenen parhaan joukkoon kappale onnistui pääsemään muun muassa Australiassa, Norjassa ja Saksassa sekä kahdenkymmenen parhaan joukkoon muun muassa Ruotsissa, Suomessa ja Tanskassa.

## Lähteet
Sami Savio

**Sami Juhani Savio** (s. 23. syyskuuta 1975 Mäntyharju) on suomalainen perussuomalainen poliitikko ja kansanedustaja, joka valittiin eduskuntaan ensimmäisen kerran vuoden 2015 eduskuntavaaleissa Pirkanmaan vaalipiiristä. Hän on ollut Ylöjärven kaupunginvaltuuston jäsen vuodesta 2009.

## Elämä
Savio on koulutukseltaan filosofian maisteri 2001 (Helsingin yliopisto), diplomi-insinööri 2004 (Teknillinen korkeakoulu) ja kauppatieteiden maisteri 2014 (Tampereen yliopisto). Savio on toiminut projektipäällikkönä.

## Poliittinen toiminta
Savio valittiin Ylöjärven kaupunginvaltuustoon ensimmäisen kerran vuoden 2008 kunnallisvaaleissa, joissa hän sai 294 ääntä. Hän uusi valtuustopaikkansa vaaleissa 2012, jolloin hän sai 350 ääntä. Savio valittiin kolmannelle valtuustokaudelle 536 äänellä kuntavaaleissa 2017.

Eduskuntavaaleissa 2007 Savio oli ehdolla Pirkanmaan vaalipiiristä, mutta ei tullut 836 äänellä valituksi. Vaaleissa 2011 hän sai 2 197 ääntä. Savio valittiin eduskuntaan kolmannella yrittämällä vuonna 2015, jolloin hän sai 5 270 ääntä. Eduskuntavaaleissa 2019 Savio valittiin toiselle kaudelleen 11&nbsp;108 äänellä. Eduskuntavaaleissa 2023 Savio valittiin kolmannelle kaudelleen 6&nbsp;012 äänellä.

## Näkemykset
### Arvot
Savio sijoittuu vaalikonevastausten perusteella poliittiseen keskustaan tai keskusta-oikeistoon. *[[Yle]]n* vaalikoneessa Savio sijoittuu arvoasteikolla vahvasti konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Savion näkemykset ilmentävät kansalliskonservatismia (TAN). HS:n vaalikoneeseen Savion antamissa näkemyksissä korostuu voimakkaimmin kansalliskonservatiiviset mielipiteet.

## Yksityiselämä
Savio asuu Ylöjärven Siivikkalassa.

## Lähteet

## Aiheesta muualla
* Savion kotisivut
*
Girls Rock! Finland

**Girls Rock! Finland** (Tyttöjen rokkileiriyhdistys ry), nyk. **Särö**, on vuonna 2012 perustettu voittoa tavoittelematon ja puoluepoliittisesti sitoutumaton yhdistys, jonka tavoitteena on kannustaa tyttöjä ja naisia sekä transsukupuolisia ja muunsukupuolisia henkilöitä tekemään ja soittamaan musiikkia. Yhdistys pyrkii laajentamaan tyttöjen ja naisten mahdollisuuksia yhteiskunnassa, haastamaan seksismiä, rasismia ja muita syrjinnän muotoja sekä kunnioittamaan ihmisten monimuotoisuutta.

Yhdistyksen ensimmäinen bändileiri järjestettiin Helsingissä toukokuussa 2013, jonka jälkeen leirejä on järjestetty Helsingin lisäksi myös Turussa ja Kouvolassa. Yhdistys järjestää myös workshoppeja, tapahtumia, keikkoja ja koulutuksia.

Girls Rock! Finland kuuluu Girls Rock Camp Allianceen, joka on maailmalla toimivien vastaavien yhdistysten kattojärjestö. GR!F mainitsee esikuvikseen Rock and Roll Camp for Girls -yhdistyksen, Popkollon ja Ruby Tuesdayn. Järjestö tekee yhteistyötä muun muassa Nuorisoasiainkeskuksen, Rock Donnan ja Oranssi ry:n kanssa.

Aiheesta on tehty dokumenttielokuva *Girls Rock!* vuonna 2007.

## Lähteet

## Aiheesta muualla
* Särön viralliset sivut
* YLE 19.7.2016 Madamet aikuisten naisten bändileirillä yle.fi
* Kuvagalleria: Tytöt rokkaa! yle.fi
Enkelille

**Enkelille** on 1986 julkaistu Yön single, joka on toinen vuotta aikaisemmin ilmestyneeltä *[[Myrskyn jälkeen (Yön albumi)|Myrskyn jälkeen]]* -albumilta julkaistu single. B-puolella on kappale *Kanssa kuolleen aamun*, joka on versio Freen kappaleesta *Come Together in the Morning*, jonka on suomentanut yhtyeen silloinen manageri Timo Järvenpää ja jonka lauluosuudesta vastasi poikkeuksellisesti yhtyeen rumpali Veikko Lehtiranta. Se on myöhemmin julkaistu ainoastaan vuoden 1998 kokoelmalla *[[Yön pimeä puoli]]*. *Enkelille* oli ensimmäinen Yön single, joka ei noussut myyntilistoille.

## Muusikot
*Olli Lindholm – laulu
*Jani Viitanen – kitara
*Markku Petander – kitara
*Juha Rauäng – basso 
*Veikko Lehtiranta – rummut, taustalaulu, laulu (B1)

## Kappaleet
;A-puoli
# 
;B-puoli
# 

## Lähteet
*YÖ: Enkelille Finnmusic.

### Viitteet
Norjan ja Venäjän raja

**Norjan ja Venäjän raja** kulkee Suomen rajalta Muotkavaaralta Jäämereen Norjan Finnmarkin läänin ja Venäjän Petsamon alueen välissä. Maarajan pituus on 196 kilometriä ja lisäksi Varanginvuonossa on 23 kilometriä merirajaa. Koska vuosina 1920&ndash;1944 Petsamo oli Suomella, tuolloin Venäjällä ja Norjalla ei ollut yhteistä rajaa ja nykyinen niiden raja oli osa Suomen ja Norjan rajaa.

Raja on auki matkailijoita varten, mutta Venäjälle tarvitaan Venäjän viisumi.

Vuonna 2011 Venäjä otti käyttöön kokovuotisen kesäajan, mikä vei siihen, että osana vuodesta raja ylitettäessä kelloja piti siirtää kolme tuntia, mutta vuonna 2014 Venäjä otti käyttöön pysyvän talviajan. Näin ollen nykyisin Norjan ja Venäjän rajaa ylitettäessä on Norjan ollessa talviajassa kelloa siirrettävä kaksi tuntia ja Norjan ollessa kesäajassa yksi tunti.

## Lähteet

## Aiheesta muualla
Henri Alén

**Henri Alén** (s. 24. helmikuuta 1978 Vantaa) on suomalainen kokki, keittiömestari ja ravintoloitsija. Hän omistaa Helsingissä Finnjävel-nimisen ravintolan yhdessä Timo Linnamäen ja Tommi Tuomisen kanssa. Ravintola sai yhden Michelin-tähden syyskuussa 2021.

## Ura
Alén on esiintynyt muun muassa Jimillä esitettävässä televisio-ohjelmassa *[[Henkka & Niki vs. Amerikka]]*, jossa Alén ja Niki Thieulon kiersivät Yhdysvalloissa ja Kanadassa haastamassa sikäläisiä kokkeja sekä ohjelmissa Sokkokokki, Tuubi, Haasta Hans, David Hasselhoff Show, Posse, MasterChef VIP, Finnjävel – ravintola helvetistä, Inhimillinen tekijä ja Junior MasterChef Suomi. Alén on julkaissut *Vuoden keittokirja : Henkan kotiruokaa koko vuodeksi* -kirjan vuonna 2015, jonka hän on tehnyt yhdessä Annukka Oksasen kanssa. Alén on ollut myös mukana tekemässä *Muru*-nimistä kirjaa vuonna 2012.

Alén ja Lidl avaavat Helsingissä Lidlerie-ravintolan ajaksi 25.–29. marraskuuta 2025. Kyse on pop up -ravintolasta, joka toimii Finnjävel Salin tiloissa. Menut, joiden raaka-aineet ovat Lidlin tarjonnasta ovat edullisia, koska ne maksavat vain sen verran kuin kyseiset raaka-aineet maksavat Lidl-myymälässä.

Alén tunnetaan myös aktiivisena Twitterin käyttäjänä ja hänellä on yli 48&nbsp;000 seuraajaa Twitterissä.

## Yksityiselämä
Alén asuu Helsingin Pakilassa vaimonsa ja tyttärensä kanssa. Vapaa-ajallaan Alén on kertonut harrastavansa Porsche 944 -autonsa rakentelua.

Alén on kertonut kärsivänsä paniikkihäiriöistä.

#### Televisio-ohjelmat

## Lähteet
Ulvi Wirén

**Ulvi Wirén** (s. Tartto) on virolainen mutta enimmäkseen suomeksi kirjoittanut luontaishoidoista ja kielten yhtäläisyyksistä kiinnostunut kirjailija. Hän on lääketieteen lisensiaatti Tarton yliopistosta. Hän on asunut Suomessa vuodesta 1998. Wirén työskentelee hierojana ja vyöhyketerapeuttina Espoossa.

## Teoksia
**Hääd pulmapäeva!: ja yli 1000 muuta viron kielen riskisanaa* (Gummerus 2007). .
**Huvittavat raamatut: ja lähes 2000 muuta viron ja suomen riskisanaa* (Gummerus 2008). ISBN P9789512077557.
**Koko kehon vyöhyketerapia: apua vaivoihin heijastehoidolla* (Gummerus  2010). .
**Omal käel reisimine: suomi-viro-fraasisanakirja* (Gummerus 2010). .
**Kehon viisaus & mielen voima: ajatusten avulla terveeksi* (Gummerus 2014). .

## Lähteet
Hanna Halmeenpää

**Hanna Maaret Halmeenpää** (s. 7. maaliskuuta 1976 Oulu) on suomalainen opettaja, kansalaisaktivisti ja vihreä poliitikko. Hän toimi kansanedustajana 2015–2019.

Kansalaisaktivistina Halmeenpää on tullut tunnetuksi Fennovoiman Pyhäjoelle suunnitteleman ydinvoimalan rakentamista vastustavan Pro Hanhikivi -yhdistyksen varapuheenjohtajana. Halmeenpää on ollut myös Kalajoen kaupunginvaltuutettu vuodesta 2008 lähtien. Vuonna 2012 hän oli 218 äänellään kunnallisvaalien äänikuningatar Kalajoella.

Tammikuussa 2019 Halmeenpää ilmoitti, ettei asetu ehdolle vuoden 2019 eduskuntavaaleissa. Hänet valittiin syksyllä 2022 Suomen luonnonsuojeluliiton puheenjohtajaksi kaudelle 2023–2025.

## Lähteet

## Aiheesta muualla
*
TyT­Ti

**DJ TyTTi** on helsinkiläinen DJ, juontaja, radiopersoona ja graafikko. Hän käyttää myös alteregoa Toimi Tytti. Musiikkia DJ TyTTi soittaa laajasti, soulista elektroon ja hip hoppiin. Uransa hän aloitti Tampereella 2001 jamaicalaisen tanssihallin ja dubin parissa.
Hän on perustajajäsenenä Basso Radion Telluksen Seireenit ja Sunnuntai Siskot ohjelmissa. Radio-ohjelmien pohjalta DJ TyTTi on koonnut DJ-kollektiiveja ja klubi konsepteja Helsingin yöelämään. Hänet tunnetaan myös Radio Helsingin DJ-juontaja nimikko-ohjelmasta Tytti ja Cheesy Stereo. Hänet on myös kiinnitetty Radio Valon palkkalistoille. 

DJ TyTTi on toiminut myös tapahtumajuontajana Flow-festivaaleilla sekä Funky Elephant festivaaleilla. 

## Aiheesta muualla
* Basso Radio: Sunnuntai Siskot 
* Radio Helsinki: Tytti 
* Soundcloud sivu
* Mixcloud sivu
* MoonTV: Teknotapahtuma Merihaan parkkihallissa
Joakim Strand

**Jan Joakim Strand** (s. 2. elokuuta 1982 Turku) on suomalainen ekonomi, juristi ja poliitikko. Hänet valittiin kansanedustajaksi Vaasan vaalipiiristä ruotsalaisen kansanpuolueen ehdokkaana vuoden 2015 eduskuntavaaleissa. Koulutukseltaan Strand on oikeustieteen maisteri Helsingin yliopistosta ja kauppatieteiden maisteri Hankenilta. Strand toimi tulevaisuusvaliokunnan puheenjohtajana vuosina 2019–2023. Hän on toiminut Orpon hallituksen eurooppa- ja omistajaohjausministerinä 5. heinäkuuta 2024 lähtien.

## Poliittinen toiminta
Strand on ollut Vaasan kaupunginvaltuuston jäsenenä vuodesta 2005 ja puheenjohtaja 2012–2024.

Strand sai vuoden 2015 eduskuntavaaleissa 10&nbsp;374 ääntä, mikä oli toiseksi eniten Vaasan vaalipiirin RKP:n ehdokkaista Anna-Maja Henrikssonin äänimäärän 10&nbsp;651 jälkeen. Vuoden 2019 eduskuntavaaleissa hän onnistui kasvattamaan äänimääränsä 10 589 ääneen ja tuli valituksi jatkokaudelle.

Vuoden 2023 eduskuntavaaleissa Strand valittiin jälleen kansanedustajaksi. Heinäkuussa 2023 Strand ilmoitti pyrkivänsä tekemään töitä sen eteen, että Orpon hallituksen hallitusohjelman kirjaukset työperäisestä oleskeluluvasta eivät toteutuisi sellaisinaan, mistä valtiovarainministeri Riikka Purra ja oikeusministeri Leena Meri arvostelivat häntä.

Strand on toiminut hallitusten varapuheenjohtajana Pohjanmaan liitossa, satamayhtiö Kvarken Portsissa ja Merenkurkun neuvostossa sekä jäsenenä Pohjanmaan liiton tasa-arvoryhmässä.

### Vaalimenestys
#### Eduskuntavaalit
* 2011: 2 970 ääntä (Vaasan vaalipiiri, ei valittu)
* 2015: 10 374 ääntä (Vaasan vaalipiiri, valittiin)
* 2019: 10 589 ääntä (Vaasan vaalipiiri, valittiin)
* 2023: 7 079 ääntä (Vaasan vaalipiiri, valittiin)

#### Kunnallisvaalit
* 2004: 137 ääntä (Vaasa, 0,5 % äänistä; valittiin)
* 2008: 244 ääntä (Vaasa, 0,8 % äänistä; valittiin)
* 2012: 1 108 ääntä (Vaasa, 3,6 % äänistä; valittiin)
* 2017: 4 368 ääntä (Vaasa, 13,4 % äänistä; valittiin)
* 2025: 2 463 ääntä (Vaasa, 8,6 % äänistä; valittiin)

## Näkemykset
### Arvot
Strand sijoittuu vaalikonevastausten perusteella poliittiseen keskustaan. *[[Yle]]n* vaalikoneessa Strand ei erotu vahvasti konservatiivina tai liberaalina. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Strand on keskellä.

## Lähteet

## Aiheesta muualla
* 
*
Jani Mäkelä

**Jani Kalevi Kristian Mäkelä** (s. 21. lokakuuta 1976 Joutseno) on suomalainen perussuomalainen poliitikko ja kansanedustaja. Vuodesta 2023 alkaen hän on toiminut perussuomalaisten eduskuntaryhmän puheenjohtajana.

## Tausta

Mäkelä valmistui ylioppilaaksi Joutsenon lukiosta vuonna 1995 ja tradenomiksi Etelä-Karjalan ammattikorkeakoulusta vuonna 2002. Hän työskenteli Tiedon järjestelmäasiantuntijana vuosina 2002–2015.

## Poliittinen ura

Mäkelä on ollut Lappeenrannan kaupunginvaltuuston jäsen vuodesta 2013 lähtien. Hän toimi Lappeenrannan kaupunginhallituksen 1. varapuheenjohtajana 2013–2017 ja kaupunginhallituksen 2. varapuheenjohtajana 2017–2019. Vuodesta 2019 lähtien hän on ollut Lappeenrannan kaupunginvaltuuston 2. varapuheenjohtaja.

Mäkelä oli Kymen Perussuomalaisten 1. varapuheenjohtaja 2012–2015 ja perussuomalaisten puoluevaltuuston jäsen 2013–2015.

Mäkelä oli ehdolla vuoden 2011 eduskuntavaaleissa, joissa hän sai 4&nbsp;909 ääntä Kymen vaalipiirissä ja ylsi varasijalle. Hänet valittiin kansanedustajaksi vuoden 2015 eduskuntavaaleissa, joissa hän sai 6&nbsp;102 ääntä Kaakkois-Suomen vaalipiirissä. Mäkelä on ollut Veikkauksen hallintoneuvoston jäsen vuodesta 2015 lähtien. Hänet valittiin kansanedustajaksi myös vuoden 2019 eduskuntavaaleissa, joissa hän sai 7&nbsp;145 ääntä. 

Mäkelä valittiin kolmannelle kaudelle vuoden 2023 eduskuntavaaleissa. Hän sai 5&nbsp;160 ääntä. Mäkelä valittiin perussuomalaisten eduskuntaryhmän puheenjohtajaksi kesäkuussa 2023.

## Näkemykset
### Arvot
Mäkelä sijoittuu vaalikonevastausten perusteella poliittiseen keskustaan. *[[Yle]]n* vaalikoneessa Mäkelä sijoittuu arvoasteikolla vahvasti konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Mäkelän näkemykset ilmentävät kansalliskonservatismia (TAN). HS:n vaalikoneeseen Mäkelän antamissa näkemyksissä korostuu voimakkaimmin kansalliskonservatiiviset mielipiteet.

### Teemat
Mäkelän keskeiset poliittiset teemat ovat maahanmuuttokriittisyys ja EU-vastaisuus. Hän on aktiivisimpia kansanedustajia sosiaalisessa mediassa. Mäkelä tunnetaan muiden puolueiden kansanedustajien kärkkäästä arvostelusta Twitterissä. Hänen arvostelunsa kohteena ovat etenkin vihreiden, vasemmistopuolueiden ja sinisten edustajat.

## Yksityiselämä

Mäkelä avioitui vaimonsa kanssa vuonna 2012 ja heillä on vuosina 2012, 2014 ja 2017 syntyneet lapset. Mäkelä kuuluu evankelis-luterilaiseen kirkkoon.

## Lähteet

## Aiheesta muualla

* 
* Jani Mäkelän kotisivut
*
Jääkiekon 1. divisioonan maailmanmestaruuskilpailut 2016

**Jääkiekon 1. divisioonan maailmanmestaruuskilpailut 2016** pelattiin huhtikuussa 2016. A-lohko pelattiin Puolassa ja B-lohko Kroatiassa.

## Joukkueet

## A-lohko

## B-lohkon turnaus

## Lähteet
* A-lohkon turnauksen virallinen sivusto 
** A-lohkon turnaus IIHF:n tulospalvelussa
* B-lohkon turnauksen virallinen sivusto 
** B-lohkon turnaus IIHF:n tulospalvelussa
Dexter Fletcher

**Dexter Fletcher** (s. 31. tammikuuta 1966 Lontoo) on brittiläinen näyttelijä ja ohjaaja, joka on esiintynyt useissa menestyneissä elokuvissa. Hänen tunnetuimpia televisioroolejaan ovat Tony Casemore sarjassa *[[Hotel Babylon]]* (2006–2009) sekä John Martin sarjassa *[[Taistelutoverit]]* (2001).

Fletcherin esikoiselokuva ohjaajana, *[[Wild Bill]]*, sai ensi-iltansa Lontoon elokuvajuhlilla vuonna 2011. Sen jälkeen hän on ohjannut elokuvat *[[Sunshine on Leith]]* (2013), *[[Eddie the Eagle (elokuva)|Eddie the Eagle]]* (2016) ja *[[Rocketman]]* (2019).

## Filmografiaa

### Televisio

## Lähteet

## Aiheesta muualla

*
*
Boxers de Bordeaux

**Boxers de Bordeaux** on ranskalainen jääkiekkoseura Bordeaux’n kaupungista. Seura on pelannut joitakin kausia Ranskan pääsarjassa ennen 2000-lukua, mutta konkurssin jälkeen pääasiassa alemmilla tasoilla. Kauden 2014-2015 päätteeksi seura onnistui nousemaan takaisin maan pääsarjaan 16 kauden tauon jälkeen.

## Joukkue kaudella 2025-2026

### Valmennus & Joukkueenjohto
* **Päävalmentaja:** Olivier Dimet 
* **Apuvalmentaja:** Rémi Peronnard 
* **Fysiikkavalmentaja:** Brice Lefebure 
* **Huoltopäällikkö:** Jimmy Hanocq 
* **Puheenjohtaja:** Thierry Parienty 
* **Toimitusjohtaja:** Stéphan Tartari 

*Lähde: EliteProspects*

## Lähteet
* Seuran viralliset kotisivut 

### Viitteet
James Thompson

**James Thompson** -nimisiä henkilöitä ovat:

* James Thompson, *Jim Thompson* (1906–1977), yhdysvaltalainen rikoskirjailija ja käsikirjoittaja
* James Thompson, *Jim Thompson* (1906–1967), yhdysvaltalainen liikemies, Thaimaan silkkikäsityön elvyttäjä
* James Thompson, *Jim Thompson* (1964–2014), yhdysvaltalais-suomalainen kirjailija
* James Thompson (s. 1978), englantilainen vapaaottelija
* James Thompson (s. 1986), eteläafrikkalainen soutaja ja olympiavoittaja
Scott Pilgrim vastaan maailma

**Scott Pilgrim vastaan maailma** (*Scott Pilgrim vs. the World*) on vuonna 2010 ensi-iltansa saanut komediaelokuva, jonka on ohjannut Edgar Wright. Se perustuu Bryan Lee O'Malleyn *[[Scott Pilgrim]]* -sarjakuvaan. Elokuva kertoo Scott Pilgrimistä, joka joutuu taistelemaan tyttöystävänsä pahoja ex-heiloja vastaan.

Elokuvan ensi-ilta oli Fantasia Festivalilla heinäkuussa 2010. Teatterilevitykseen se tuli Yhdysvalloissa 13. elokuuta 2010. Elokuva sai kriitikoilta positiivisen vastaanoton, mutta oli kaupallinen floppi. Sittemmin se on kuitenkin saavuttanut kulttielokuvan maineen.

## Juoni

Scott Pilgrim on 22-vuotias vetelys, joka soittaa kavereidensa kanssa kellaribändissä. Hän tapaa Ramona Flowersin, unelmiensa tytön. Scott saa kuitenkin pian huomata, että uuden ihastuksen elämää kontrolloi seitsemän ilkeää exää, jotka tekevät mitä tahansa lopettaakseen tämän uuden suhteen. Scottin tullessa läheisemmäksi Ramonan kanssa hänen on kohdattava yhä häijymmiksi käyvät entiset heilat. Jos Scott aikoo voittaa todellisen rakkauden puolelleen, hänen on päihitettävä heidät kaikki ennen kuin peli on todella pelattu.

## Näyttelijät

## Aiheesta muualla

*
Sari Raassina

**Sari Johanna Raassina** (s. 19. huhtikuuta 1963 Jyväskylä) on suomalainen entinen Kansallisen Kokoomuksen kansanedustaja. Hänet valittiin ensi kerran kansanedustajaksi eduskuntavaaleissa 2015. Hän toimii myös Kuopion kaupunginvaltuutettuna ja on kaupunginvaltuuston puheenjohtaja. Ennen kansanedustajuuttaan hän toimi syöpätautien erikoislääkärinä. Raassina putosi eduskunnasta vuoden 2019 eduskuntavaaleissa.

## Lähteet

## Aiheesta muualla
*
*Raassinan kotisivut
Febo Mari

**Febo Mari** (oikealta nimeltään *Alfredo Rodriguez*, 16. tammikuuta 1881 Messina – 6. kesäkuuta 1939 Rooma) oli italialainen näyttelijä ja ohjaaja.

Valmistuttuaan yliopistosta Mari työskenteli teatterinäyttelijänä ja vuodesta 1911 lähtien myös teatteriohjaajana. Samana vuonna hän alkoi esiintyä myös elokuvissa. Marin ensimmäinen elokuvaohjaus oli *Il critico* vuonna 1912. Hänen muita elokuviaan ovat Eleonora Dusen tähdittämä *[[Cenere]]* (1916) ja *Il fauno* (1917). Mari kirjoitti myös näytelmiä, proosaa ja runoja.

## Elokuvia
* *[[La ribalta]]*, 1912 (näyttelijä)
* *[[Una partita a scacchi]]*, 1912 (näyttelijä)
* *[[Isä (vuoden 1912 elokuva)|Isä]]*, 1915 (näyttelijä)
* *[[Tigre reale]]*, 1916 (näyttelijä)
* *[[Cenere]]*, 1916 (ohjaaja ja näyttelijä)
* *[[Fauni (elokuva)|Fauni]]*, 1917 (ohjaaja ja näyttelijä)

## Lähteet

## Aiheesta muualla
*
4-kloori-2-nitrotolueeni

**4-kloori-2-nitrotolueeni** eli **2-nitro-4-klooritolueeni** (C7H6ClNO2) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden valmistuksessa. Muita kaupallisesti merkittäviä 4-kloori-2-nitrotolueenin isomeerejä ovat 2-kloori-4-nitrotolueeni ja 2-kloori-6-nitrotolueeni.

## Ominaisuudet
Huoneenlämpötilassa 4-kloori-2-nitrotolueeni on keltaisia monokliinisiä kiteitä. Yhdiste on veteen liukenematon, mutta liukenee moniin orgaanisiin liuottimiin kuten etanoliin ja dietyylieetteriin.

## Valmistus ja käyttö
4-kloori-2-nitrotolueenia valmistetaan joko klooraamalla o-nitrotolueenia tai nitraamalla väkevien typpi- ja rikkihappojen seoksen avulla p-klooritolueenia. Ensimmäisessä menetelmässä sivutuotteena muodostuu 2-kloori-6-nitrotolueenia ja jälkimmäisessä 4-kloori-3-nitrotolueenia.

4-kloori-2-nitrotolueeni voidaan pelkistää vedyttämällä 4-kloori-o-toluidiiniksi, jota käytetään muun muassa atsovärien valmistuksessa.

## Lähteet
Trijntje Oosterhuis

**Judith Katrijntje "Trijntje" Oosterhuis** (s. 5. helmikuuta 1973) on alankomaalainen laulaja. Hän aloitti uransa vuonna 1987 perustaessaan Total Touch -yhtyeen veljensä Tjeerd Oosterhuisin kanssa. Soolouralle hän siirtyi 2000-luvun alussa. Oosterhuis edusti Alankomaita vuoden 2015 Eurovision laulukilpailussa kappaleella "Walk Along". Kappale sijoittui semifinaalissa sijalle 14. eikä päässyt finaaliin.

Oosterhuis voitti Barbara Dex -palkinnon vuonna 2015.

## Diskografia
### Albumit
**For Once in My Life* (1999)
**Trijntje Oosterhuis* (2003)
**Strange Fruit* (2004)
**See You As I Do* (2005)
**The Look Of Love* (2006)
**Sundays in New York* (2011)
**We've Only Just Begun* (2011)
**Wrecks We Adore* (2012)
**Collected* (2015)

### Singlet
**Wereld zonder jou* (1996)
**Vlieg met me mee (het avontuur)* (1998)
**Free* (2003)
**Nu dat jij er bent* (2003)
**Merry Christmas Baby* (2004)
**See You As I Do* (2005)
**Where Is The Love?* (2006)
**Do You Know The Way To San José?* (2006)
**That's What Friends Are For* (2007)
**Face In The Crowd* (2008)
**Everything Has Changed (Imaani's Song)* (2011)
**Sundays In New York* (2011)
**Knocked Out* (2012)
**I'll Carry You* (2014)
**[[Walk Along]]* (2014)

## Lähteet
* Viisukuppilan biografia
### Viitteet

## Aiheesta muualla
*Artistin kotisivu
Beaumont

**Beaumont** voi tarkoittaa ainakin seuraavia:

## Maantiede
* Beaumont, kunta Hainaut’n provinssissa Belgiassa
* Beaumont, kunta Grand’Ansen departementissa Haitissa
* Beaumont, Albertassa, Kanadassa
* Beaumont, kaupunki Kaliforniassa, Yhdysvalloissa
* Beaumont, kaupunki Texasissa, Yhdysvalloissa
* Beaumont, kunta Puy-de-Dômen departementissa Ranskassa
* Beaumont-du-Lac, kunta Haute-Viennen departementissa Ranskassa
* Beaumont-du-Périgord, entinen kunta Dordognen departementissa Ranskassa
* Beaumont-en-Auge, kunta Calvadosin departementissa Ranskassa
* Beaumont-en-Verdunois, kunta Meusen departementissa Ranskassa

## Sukunimi
* Charlotte Beaumont (s. 1995), englantilainen näyttelijä
* Harry Beaumont (1888–1966), yhdysvaltalainen elokuvaohjaaja, näyttelijä, kirjoittaja ja tuottaja
* Hugh Beaumont (1909–1982), yhdysvaltalainen näyttelijä
* Léonce Élie de Beaumont (1798–1874), ranskalainen geologi
* Timothy Beaumont, Whitleyn paroni Beaumont (1928–2008), brittiläinen poliitikko

## Muut
* Beaumont, General Motorsin 1960-luvun lopulla tuottama automerkki.
Formose Mendy

**Formose Mendy** (s. 23. maaliskuuta 1989 Guédiawaye, Senegal) on senegalilaissyntyinen guineabissaulainen jalkapalloilija, joka edustaa Veikkausliigassa pelaavaa Helsingin Jalkapalloklubia. Oikeajalkainen Mendy on pelipaikaltaan oikea laitahyökkääjä. Hän on pelannut myös Guinea-Bissaun jalkapallomaajoukkueessa.

## Seurajoukkueura
Mendy aloitti ammattilaisuransa ranskalaisessa RC Lensissä, jonka kakkosjoukkuetta hän edusti vuosina 2006–2009 pelaten 13 ottelua, joissa syntyi yksi maali. Kauden 2008–2009 hän oli lainalla kolmanneksi korkeimman sarjatason Nationalin FC Istresissä.

Heinäkuussa 2009 Mendy siirtyi Espanjan kolmanneksi korkeimman sarjatason Segunda División B:n CD Puertollanoon, jossa hän pelasi kauden 2009–2010 ajan tehden 14 esiintymistä kentällä. Vuoden 2010 heinäkuussa Mendy siirtyi espanjalaisen Sporting Gijónin organisaatioon. Hän pelasi seuran kakkosjoukkueen paidassa vuosina 2010–2012 42 ottelua viimeistellen niissä neljä maalia. Debyytti seuran ykkösjoukkueen paidassa korkeimmalla sarjatasolla Primera Divisiónissa tapahtui helmikuussa 2012 Racing de Santanderia vastaan. Kauden 2011–2012 jälkeen seura putosi Segunda Divisióniin. Yhteensä Mendylle kertyi gijónilaisseuran ykkösjoukkueessa 35 ottelua.

Syyskuussa 2014 sopimuksensa Gijónin kanssa katkaissut Mendy siirtyi Englantiin, toiseksi korkeimman sarjatason Mestaruussarjan Blackpooliin. Otteluita kertyi syyskauden aikana vain kolme. Huhtikuussa 2015 Mendy teki kauden 2015 loppuun kestävän sopimuksen Suomen Veikkausliigan hallitsevan mestarin Helsingin Jalkapalloklubin kanssa.

## Maajoukkueura
Mendy debytoi Guinea-Bissaun jalkapallomaajoukkueessa helmikuussa 2011 ystävyysottelussa Gambiaa vastaan. Se on hänen toistaiseksi ainoa maaottelunsa.

## Muuta
Senegalissa syntynyt Mendy sai valita maajoukkueekseen Senegalin sijasta myös Guinea-Bissaun, jonka hän lopulta valitsikin. Syy Guinea-Bissaun edustusmahdollisuuteen oli se, että Mendyn molemmat vanhemmat ovat kotoisin sieltä.

## Lähteet
Morsiuslunnaat

**Morsiuslunnaat** ovat sulhasen tai tämän perheen maksamat rahat tai esineet, jotka peritään miehen saamasta morsiamesta. Yleisemmin mieheltä peritään morsiuslunnaat, jotka useimmiten maksetaan morsiamen isälle ennen häiden järjestämistä.

Morsiuslunnaiden maksaminen on yleistä muun muassa Afrikan maissa.

## Katso myös
* Myötäjäiset

## Lähteet
Matias Hänninen

**Matias Tapio Hänninen** (s. 15. maaliskuuta 1991 Helsinki) on suomalainen jalkapalloilija, joka on edustanut Veikkausliigassa Helsingin IFK:ta. Pelipaikaltaan Hänninen on oikea laitapuolustaja tai keskikenttäpelaaja.

## Ura
Hännisen kasvattajaseura on FC Kontu. Vuodesta 2010 hän on edustanut HIFK Fotbollia. Hännisen tullessa HIFK:hon seura pelasi Kakkosta, mutta ensimmäisen kauden päätteeksi joukkue nousi Ykköseen. Vuonna 2011 Hänninen kävi lainalla Kakkosen Kiffenissä, jossa otteluita kertyi kolme. Kaudeksi 2013 HIFK putosi Kakkoseen, jolloin Hänninen teki 26 pelaamassaan ottelussa seitsemän osumaa ja HIFK palasi kaudeksi 2014 takaisin Ykköseen. Ykkösessä Hänninen onnistui maalinteossa kuudesti 27 pelissä, kun seura voitti sarjan sensaatiomaisesti ja nousi kaudeksi 2015 Veikkausliigaan. Hänninen debytoi Veikkausliigassa huhtikuussa 2015 IFK Mariehamnia vastaan.

Jalkapallouransa ohella Hänninen opiskelee luokanopettajaksi Helsingin yliopistossa.

## Lähteet

## Aiheesta muualla

*
Flecktarn

**Flecktarn** (myös *flecktarnmuster* tai *fleckentarn*) on monivärinen, yleisimmin viisivärinen saksalainen maastokuvio. Saksan armeija alkoi kehittää maastokuvioita ja maastopukua jo ennen toista maailmansotaa. Waffen-SS-joukot ottivat maastokuvioiset varusteet käyttöön vuonna 1935.

Vuonna 1976 Bundeswehr suunnitteli uuden oliivinvihreä-harmaa-maastokuvion. Sen pohjalta vuonna 1990 Bundeswehr otti käyttöön nykyisen Saksan armeijan Flecktarn-maastokuvion. Flecktarn-tyyppisiä maastokuvioita on nykyään myös muun muassa Tanskan maavoimien käytössä.

## Lähteet

## Aiheesta muualla
John Souttar

**John Souttar** (s. 25. syyskuuta 1996 Aberdeen) on skotlantilainen jalkapalloilija, pelipaikaltaan keskuspuolustaja. Hän aloitti liigauransa Skotlannin Valioliigassa pelaavassa Dundee Unitedissa, jonka junioreihin hän siirtyi yhdeksänvuotiaana vuonna 2006. Hän on helmikuusta 2016 alkaen edustanut Heart of Midlothiania.

Souttar teki debyyttinsä Dundee Unitedin edustusjoukkueessa tammikuussa 2013. Hänestä tuli tuolloin Unitedin historian nuorin pelaaja 16 vuoden ja 99 päivän ikäisenä. Hän on pelannut Skotlannin Valioliigassa lukuun ottamatta kautta 2020–2021, jolloin Hearts pelasi toisella sarjatasolla. Souttar oli suurimman osan tuosta kaudesta loukkaantunut ja pelasi vain neljä liigaottelua. Kaudella 2019–2020 hänen liigaottelunsa jäivät jalkavammojen vuoksi seitsemään.

Souttar pelasi Skotlannin alle 17-, alle 19- ja alle 21-vuotiaiden maajoukkueissa. Hän pelasi Skotlannin A-maajoukkueessa ensimmäisen kerran syyskuussa 2018 ystävyysottelussa Belgiaa vastaan ja samana syksynä vielä Kansojen liigan otteluissa Albaniaa ja Israelia vastaan. Neljännen A-maaottelunsa hän pelasi marraskuussa 2021 MM-karsinnan päätöskierroksen ottelussa Tanskaa vastaan ja teki joukkueensa 2–0-voittoon päättyneen ottelun ensimmäisen maalin.

## Lähteet
Daniel De Silva

**Daniel Peter De Silva** (s. 6. maaliskuuta 1997 Perth) on australialainen jalkapalloilija, pelipaikaltaan hyökkäävä keskikenttäpelaaja. Hän edustaa A-Leaguessa pelaavaa Perth Glorya, ja siirtyy kesällä 2015 Serie A:n AS Romaan.

De Silvan oli tarkoitus siirtyä vuonna 2013 Evertonin akatemiaan, mutta siirto kariutui viisumiongelmiin. Tämän jälkeen hän solmi ammattilaissopimuksen Perth Gloryn kanssa.

## Lähteet
Jääkiekon 2. divisioonan maailmanmestaruuskilpailut 2016

**Jääkiekon 2. divisioonan maailmanmestaruuskilpailut 2016** pelattiin huhtikuussa 2016. 

## Joukkueet

## A-lohkon turnaus

## B-lohkon turnaus

## Lähteet
* A-lohkon turnaus IIHF:n sivuilla
* B-lohkon turnaus IIHF:n sivuilla
Ryōta Murata

**Ryōta Murata** (, s. 12. tammikuuta 1986 Nara) on japanilainen ammattilaisnyrkkeilijä, entinen amatöörinyrkkeilijä ja olympiavoittaja. 182 senttimetriä pitkä oikeakätinen Murata kilpailee keskisarjassa.

## Ura
Murata saavutti olympiakultaa keskisarjasta vuoden 2012 kesäolympialaisista Lontoosta. Hän voitti finaalissa Brasilian Esquiva Falcão Florentinon. MM-kilpailuista Muratalla on hopeaa vuodelta 2011 keskisarjasta Bakusta. Hänellä on myös yksi Aasian-mestaruuspronssi. 

Murata aloitti ammattilaisuransa huhtikuussa 2013. Ensimmäisessä ottelussaan elokuussa 2013 Murata voitti maanmiehensä Akio Shibatan teknisellä tyrmäyksellä. Murata on voittanut kaksitoista uransa kolmestatoista ammattilaisottelusta. Ainoan tappionsa Murata on kärsinyt WBA liiton mestaruusottelussa Hassan N'Dam N'Jikamille.

## Lähteet
Vladimir Putinin vuori

**Vladimir Putinin vuori** (; ) on Vladimir Putinin mukaan nimetty vuori Kirgisiassa. Vuori sai nimensä maaliskuussa 2011. Nimittämisen hyväksyi joulukuussa 2010 Almazbek Atambajev. Vuori on 4&nbsp;446 metriä korkea.

## Lähteet
Olga Ahtinen

**Olga Ahtinen** (s. 15. elokuuta 1997 Kokkola) on suomalainen jalkapalloilija, joka edustaa Englannin naisten superliigassa pelaavaa Tottenham Hotspuria sekä Suomen A-maajoukkuetta. Pelipaikaltaan Ahtinen on keskikenttäpelaaja. 

## Ura
Gamlakarleby BK:n kasvatti Ahtinen debytoi seuran paidassa Naisten Liigassa kaudella 2013 vain 15-vuotiaana. Hän pelasi sarjassa kauden aikana seitsemän peliä viimeistellen niissä yhden maalin. Kauden 2014 Ahtinen pelasi toisessa kokkolalaisseurassa, Kokkola Futis 10:ssä, jossa otteluita kertyi kauden aikana 23 ja maaleja kolme. Kaudeksi 2015 Ahtinen siirtyi Naisten Liigan kauden 2015 pronssiseuraan, Kuopion Pallokissoihin. Alkuvuoden 2017 hän pelasi PK-35:ssä, josta hän kesällä 2017 siirtyi Tanskaan Brøndby IF:n joukkueeseen. Brøndbyssä Ahtinen pelasi kahden kauden aikana yhteensä 55 ottelua Tanskan pääsarjassa, onnistuen 13 kertaa maalinteossa. 

Kesällä 2019 Ahtinen siirtyi Ruotsin Damallsvenskaniin Limhamn Bunkeflon joukkueeseen. Hänen aikansa Limhamnissa ei jäänyt kuitenkaan pitkäksi ja hän siirtyi kauden 2019 päätteeksi Linköpings FC:n riveihin. Linköpings FC:n paidassa Ahtinen pelasi lopulta kolmen ja puolen kauden aikana 66 liigaottelua, joissa hän teki seitsemän maalia. Kaudella 2022 Ahtinen valittiin koko sarjan arvokkaimmaksi pelaajaksi.

Elokuussa 2023 Ahtinen siirtyi kaksivuotisella sopimuksella Englannin superliigaan Tottenham Hotspuriin. Ahtinen nimettiin heti joukkueen kapteenistoon. Ensimmäisen maalinsa Ahtinen teki Bristol Cityä vastaan 8. lokakuuta 2023. Ahtinen oli marraskuussa tulleen polvivamman takia sivussa noin kaksi kuukautta, mutta sai kuitenkin ensimmäisen kautensa aikana tililleen 20 ottelua, joista 16 liigassa. Kaudella 2024–2025 hän pelasi 12 liigaottelua ja teki yhden maalin kauden avausottelussa Crystal Palacea vastaan.

## Maajoukkue
Ahtinen pelasi vuosina 2013–2014 Suomen alle 17-vuotiaiden maajoukkueessa 10 ottelua tehden niissä kaksi maalia. Vuodesta 2014 lähtien hän kuului alle 19-vuotiaiden maajoukkueeseen, jonka riveissä hän teki hattutempun EM-karsintaottelussa Georgiaa vastaan syyskuussa 2014. Ahtinen on toiminut niin alle 17- kuin alle 19-vuotiaiden kapteenina. Ahtinen on myös valittu vuoden tyttöpelaajaksi vuonna 2013 sekä vuoden lupaavaksi nuoreksi pelaajaksi 2015.

Ahtinen on pelannut naisten maajoukkueessa 75 ottelua vuodesta 2017 alkaen ja tehnyt niissä neljä maalia. Hän teki ensimmäisen maaottelumaalinsa lokakuussa 2018 neljän maan turnauksen ottelussa Kiinaa vastaan. Seuraavat maaottelumaalinsa hän teki maaliskuussa 2019 Kypros Cupin ottelussa Tšekkiä vastaan ja saman turnauksen ottelussa Etelä-Afrikkaa vastaan. Vuoden 2023 Kypros Cupissa hän teki maalin Kroatiaa vastaan. EM-kilpailuissa 2022 hän tuli vaihdosta kentälle Suomen kaikissa kolmessa ottelussa.

## Lähteet